## Metrovalencia facilita la mobilitat este cap de setmana per a acudir al Saló del Manga en Fira València

*** La freqüència de pas del tramvia serà entre 30 i 40 minuts, en horari de 6 a 23 hores
* La línia 2 també comunica amb el recinte firal des de l'estació de Les Carolines-Fira**

Metrovalencia posa en funcionament el dissabte 18 i diumenge 19 de novembre serveis especials en la línia 4 de tramvia fins a Fira València, amb l'objectiu de facilitar l'accés a les persones que acudisquen al Saló del Manga.

Durant la celebració de l'esdeveniment, el servei de tramvia circularà entre la parada de Doctor Lluch i la de Fira, i viceversa, amb una freqüència de pas entre 30 i 40 minuts, sempre entre les 6 i les 23 hores.

El dissabte, els primers tramvies des de Doctor Lluch circularan a les 6.00, 6.40, 7.20 i 8 hores, mentre que des de Fira els últims eixiran a les 21.04, 21.34, 22.09 i 22.19 hores.

El diumenge, les primeres unitats partiran des de Doctor Lluch a les 7.20, 8.00, 8.40 i 9.40 hores, mentre que des de Fira les últimes ho faran a les 21.04, 21.34, 22.09 i 22.19 hores.

Amb la finalitat d'agilitzar el servei, tots els tramvies que realitzen el recorregut fins a la Fira de Mostres ho indicaran en el rètol de destinació situat en la capçalera de la unitat. Junt amb el tramvia, també es pot accedir a Fira València des de l'estació de Les Carolines/Fira, de la línia 2 de Metrovalencia.

Tots els usuaris que desitgen ampliar la informació d'horaris i freqüències d'este servei poden trucar al telèfon 900 46 10 46 d'atenció al client de Metrovalencia. Esta informació també està disponible en la pàgina web de Metrovalencia [www.metrovalencia.es](http://www.metrovalencia.es/), en xarxes socials @metrovalencia, en facebook/metrovalencia.fgv i en l'app oficial.

Fecha: 16/11/2023